یونانیستانین پایتاختی آتن-ده حکومتین اقتصادی سیاست‌لری و "کمر سیخما" تدبیرلرینه قارشی اعتراض میتینگی کئچیریلدی.
یونانیستان دؤولت ایشچی‌لری فدراسیونو (ADEDY) و موباریزچی فهله جبهه‌سی‌نین (PAME) سندیکاسینین چاغیریشی ایله توپ‌لاشان مینه قدر ایشچی و مامور پارلامئنته دوغرو یوروش ائتدی‌لر.
مجلیسده مامورلارین دیرلندیریلمه‌سی ایله باغلی قانون لاییحه‌سینه اعتراض ائدن نوماییشچی‌لر حکومته قارشی شعارلار سسلندیردی‌لر، حکومتین "قورتارما پاکتی"ندکی تنظیم لمه‌لره و ایشدن چیخاریلما‌لارا قارشی "مکتب، خسته‌خانا، بلدیه، ایندی ده ایش" یازیلی پلاکات‌لار قالدیردی‌لار.
قئید ائدک کی، یونانیستان و وام وئرنلر آراسیندا یئنی وام لار ایله باغلی اوچونجو موذاکیره‌لره حاضیرلیق دانیشیق‌لاری کئچن هفته هئیت‌لر سویه‌سینده باشلامیشدی. اولوسلار آراسی پول فوندو (IMF) و آوروپا بیرلیگی تشکیلاتلاریندان‌ عبارت کرئدیتورلار بو پروسه‌سده یونانیستان حکومتین‌دن موختلیف ساحه‌لره عایید یئنی تنظیم لمه‌لر گؤزلییرل‌لر.
